राजा अमरतपाल ने बसोह्‌‌ली दे मेह्‌लैं च होर बी बाद्धा कीता। इसदे समें बी बसोह्‌ली चित्रकला दा गढ़ रेआ। पर हून कांगड़ा कलम ने बसोह्‌ली कलमैं दा थाह्‌र लेई लेदा हा। इस्सै दे समें असली बसोह्‌ली कलम मुक्की गेई ते सुधरी दी बसोह्‌ली कलम जां कांगड़ा कलमै इसदा थाह्‌र लेई लैता। अमरतपाल दी मृत्यु दे लगभग सट्ठैं बरैं बाद, खीरलै राजा कल्याणपाल दी कोई लुआद नेईं ही। उसदी मृत्यु (1857 ई) दे बाद बसोह्‌ली राजबंश दी बेल सुक्की-मुक्की गेई।